Det er ikke ulovligt at montere pilleovne selv, så længe monteringen bliver godkendt af en skorstensfejer. Vi anbefaler dog ikke, at du selv monterer din pilleovn. Ved at lade en professionel stå for monteringen er du sikret, hvis noget skulle gå i stykker, og du undgår problemer med justering af pilleovnen, så den brænder optimalt. De fleste pilleovnes røgafgang er Ø80 mm, og de fleste skorstene i dag er Ø150 mm. Det betyder at der skal en indsnævring på inden pilleovnen monteres – her er det vigtigt, at arbejdet udføres med godkendte materialer, så det kan godkendes af skorstensfejeren.